न्यायसूत्राणि/अध्यायः १/प्रथमभागः
प्रमाणप्रमेयसंशयप्रयोजनदृष्टान्तसिद्धान्तावयवतर्कनिर्णयवादजल्पवितण्डाहेत्वाभासच्छलजातिनिग्रहस्थानानाम् तत्त्वज्ञानात् निःश्रेयसाधिगमः	।।	१	।।	{पदार्थोद्देशसूत्रम्}		
दुःखजन्मप्रवृत्तिदोषमिथ्याज्ञानानाम् उत्तरोत्तरापाये तदनन्तरापायादपवर्गः	।।	२	।।	{पदार्थोद्देशसूत्रम्}		
प्रत्यक्षानुमानोपमानशब्दाः प्रमाणानि	।।	३	।।	{प्रमाणौद्देशसूत्रम्}		
इन्द्रियार्थसन्निकर्षोत्पन्नं ज्ञानम् अव्यपदेश्यम् अव्यभिचारि व्यवसायात्मकं प्रत्यक्षम्	।।	४	।।	{प्रत्यक्षलक्षणम्}		
अथ तत्पूर्वकं त्रिविधम् अनुमानं पूर्ववत् शेषवत् सामान्यतोदृष्टं च	।।	५	।।	{अनुमानलक्षणम्}		
प्रसिद्धसाधर्म्यात्साध्यसाधनम् उपमानम्	।।	६	।।	{उपमानलक्षणम्}		
आप्तोपदेशः शब्दः	।।	७	।।	{शब्दलक्षणम्}		
स द्विविधो दृष्टादृष्टार्थत्वात्	।।	८	।।	{शब्दभेदः}		
आत्मशरीरेन्द्रियार्थबुद्धिमनःप्रवृत्तिदोषप्रेत्यभावफलदुःखापवर्गाः तु प्रमेयम्	।।	९	।।	{प्रमेयौद्देशसूत्रम्}		
इच्छाद्वेषप्रयत्नसुखदुःखज्ञानानि आत्मनः लिङ्गम् इति	।।	१०	।।	{आत्मलक्षणम्}		
चेष्टेन्द्रियार्थाश्रयः शरीरम्	।।	११	।।	{शरीरलक्षणम्}		
घ्राणरसनचक्षुस्त्वक्श्रोत्राणि इन्द्रियाणि भूतेभ्यः	।।	१२	।।	{इन्द्रियलक्षणम्}		
पृथिवी आपः तेजः वायुः आकाशं इति भूतानि	।।	१३	।।	{भूतलक्षणम्}		
गन्धरसरूपस्पर्शशब्दाः पृथिव्यादिगुणाः तदर्थाः	।।	१४	।।			
बुद्धिः उपलब्धिः ज्ञानं इति अनर्थान्तरम्	।।	१५	।।	{बुद्धिलक्षणम्}		
युगपत्ज्ञानानुत्पत्तिः मनसः लिङ्गम्	।।	१६	।।	{मनोलक्षणम्}		
प्रवृत्तिः वाग्बुद्धिशरीरारम्भः	।।	१७	।।	{प्रवृत्तिलक्षणम्}		
प्रवर्त्तनालक्षणाः दोषाः	।।	१८	।।	{दोषलक्षणम्}		
पुनरुत्पत्तिः प्रेत्यभावः	।।	१९	।।	{प्रेत्यभावलक्षणम्}		
प्रवृत्तिदोषजनितः अर्थः फलम्	।।	२०	।।	{फललक्षणम्}		
बाधनालक्षणं दुःखम्	।।	२१	।।	{दुःखलक्षणम्}		
तदत्यन्तविमोक्षः अपवर्गः	।।	२२	।।	{अपवर्गलक्षणम्}		
समानानेकधर्मोपपत्तेः विप्रतिपत्तेः उपलब्ध्यनुपलब्ध्यव्यवस्थातः च विशेषापेक्षः विमर्शः संशयः	।।	२३	।।	{संशयलक्षणम्}		
यं अर्थं अधिकृत्य प्रवर्तते तत्प्रयोजनम्	।।	२४	।।	{प्रयोजनलक्षणम्}		
लौकिकपरीक्षकाणां यस्मिनर्थे बुद्धिसाम्यं सः दृष्टान्तः	।।	२५	।।	{दृष्टान्तलक्षणम्}		
तन्त्राधिकरणाभ्युपगमसंस्थितिः सिद्धान्तः	।।	२६	।।	{अभ्युपगमसिद्धान्तलक्षणम्}		
सः चतुर्विधः सर्वतन्त्रप्रतितन्त्राधिकरणाभ्युपगमसंस्थित्यर्थान्तरभावात्	।।	२७	।।	{तन्त्रभेदौद्देशसूत्रम्}		
सर्वतन्त्राविरुद्धः तन्त्रे अधिकृतः अर्थः सर्वतन्त्रसिद्धान्तः	।।	२८	।।	{सर्वतन्त्रसिद्धान्तलक्षणम्}		
समानतन्त्रसिद्धः परतन्त्रासिद्धः प्रतितन्त्रसिद्धान्तः	।।	२९	।।	{प्रतितन्त्रसिद्धान्तलक्षणम्}		
यत्सिद्धौ अन्यप्रकरणसिद्धिः सः अधिकरणसिद्धान्तः	।।	३०	।।	{अधिकरणसिद्धान्तलक्षणम्}		
अपरीक्षिताभ्युपगमात्तद्विशेषपरीक्षणं अभ्युपगमसिद्धान्तः	।।	३१	।।	{अभ्युपगमसिद्धान्तलक्षणम्}		
प्रतिज्ञाहेतूदाहरणोपनयनिगमनानि अवयवाः	।।	३२	।।	{अवयवौद्देशसूत्रम्}		
साध्यनिर्देशः प्रतिज्ञा	।।	३३	।।	{प्रतिज्ञालक्षणम्}		
उदाहरणसाधर्म्यात्साध्यसाधनं हेतुः	।।	३४	।।	{हेतुलक्षणम्}		
तथा वैधर्म्यात्	।।	३५	।।	{हेतुलक्षणम्}		
साध्यसाधर्म्यात्तद्धर्मभावी दृष्टान्तः उदाहरणम्	।।	३६	।।	{उदाहरणलक्षणम्}		
तद्विपर्ययात्वा विपरीतम्	।।	३७	।।	{उदाहरणलक्षणम्}		
उदाहरणापेक्षः तथा इति उपसंहारः न तथा इति वा साध्यस्य उपनयः	।।	३८	।।	{उपनयलक्षणम्}		
हेत्वपदेशात्प्रतिज्ञायाः पुनर्वचनं निगमनम्	।।	३९	।।	{निगमनलक्षणम्}		
अविज्ञाततत्वे अर्थे कारणोपपत्तितः तत्त्वज्ञानार्थं उहः तर्कः	।।	४०	।।	{तर्कलक्षणम्}		
विमृश्य पक्षप्रतिपक्षाभ्यां अर्थावधारणं निर्णयः	।।	४१	।।	{निर्णयलक्षणम्}